1917 й . 1 дек . Башҡорт мәркәз шураһы тарафынан “ Башҡорт улус ер бүлектәрен ойоштороу һәм уларҙың эшмәкәрлеге тәртибе тураһында наказ ” ҡабул ителә , уға ярашлы , Автономиялы Башҡортостан сиктәрендәге бөтә башҡорт , типтәр , мишәр һ.б. улус Е.к. Башҡорт мәркәз шураһы эргәһендәге Баш ер бүлеге ҡарамағына улус ер бүлектәре булараҡ тапшырыла . 1917 й . 20 дек . 3-сө Бөтә башҡорт ҡоролтайында ер мәсьәләһе буйынса ҡабул ителгән резолюцияға ярашлы , ерҙе файҙаланыу һәм ер төҙөлөшө , игенселекте үҫтереү һ.б. мәсьәләләр Башҡорт хөкүмәте эргәһендәге Игенселек һәм мөлкәт баш идаралығы , кантон һәм улус ер бүлектәре ҡарамағына күсә .